El Departament de Justícia de la Generalitat de Catalunya té entre les seves funcions el desenvolupament de polítiques de reinserció social envers les persones internes en els centres penitenciaris i alliberades condicionals, les quals té assignada la Direcció General de Serveis Penitenciaris, amb la finalitat de donar suport a programes específics d'intervenció en matèria de compliment de resolucions judicials dictades per la jurisdicció penal, mitjançant l'atorgament de subvencions a les fundacions, associacions, institucions, organitzacions no governamentals i entitats d'iniciativa social, totes elles sense ànim de lucre, que col·laboren en aquests àmbits.
La Llei orgànica 1/1979, de 26 de setembre, general penitenciària estableix a l'article 1 que les institucions penitenciàries tenen com a fi primordial la reeducació i la reinserció social dels sentenciats a penes i mesures penals privatives de llibertat, així com la retenció i custòdia de detinguts, presos i penats.
Igualment tenen al seu càrrec una tasca assistencial i d'ajuda per a interns i alliberats.
El Reial decret 190/1996, de 9 de febrer, pel qual s'aprova el Reglament penitenciari disposa a l'article 2 que l'activitat penitenciària té com a finalitat primordial la reeducació i reinserció social dels sentenciats a penes i mesures de seguretat privatives de llibertat, i també la retenció i custòdia dels detinguts, presos i penats, i l'assistència social dels interns, alliberats i dels seus parents.
El mateix Reial decret estableix a l'article 110 que per a la consecució de la finalitat re-socialitzadora de la pena privativa de llibertat, l'Administració penitenciària:
a) Ha de dissenyar programes formatius orientats a desenvolupar les aptituds dels interns, enriquir els seus coneixements, millorar les seves capacitats tècniques o professionals i compensar les seves mancances.
b) Ha d'utilitzar els programes i les tècniques de caràcter psicosocial que estiguin orientats a millorar les capacitats dels interns i a tractar els problemes específics que puguin haver influït en el seu comportament delictiu anterior.
c) Ha de potenciar i facilitar els contactes de l'intern amb l'exterior comptant, sempre que sigui possible, amb els recursos de la comunitat com a instruments fonamentals en les tasques de reinserció.
La Llei 12/2007, d'11 d'octubre, de serveis socials, preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar al compliment de les seves activitats de serveis socials.
Atesa la Llei 38/2003, de 17 de novembre, general de subvencions, i el seu Reglament de desplegament, aprovat pel Reial decret 887/2006, de 21 de juliol;
Consegüentment, valorada la conveniència de promoure i donar suport a les actuacions de les entitats que despleguen la seva activitat en l'àmbit referit, d'acord amb l'article 92 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General de Serveis Penitenciaris, i en ús de les atribucions que m'han estat conferides,
Aprovar les bases que han de regular la concessió de subvencions a entitats sense ànim de lucre per a la realització de projectes i programes orientats a la reinserció i rehabilitació de persones internades en centres penitenciaris i alliberades condicionals.
Aquesta Ordre entra en vigor el dia de la seva publicació al Diari Oficial de la Generalitat de Catalunya.
Contra aquesta Ordre, que exhaureix la via administrativa, les persones interessades poden interposar recurs potestatiu de reposició davant la consellera de Justícia, en el termini d'un mes a comptar de l'endemà de la seva publicació al DOGC, en els termes que estableixen els articles 123 i 124 de la Llei 39/2015, d'1 d'octubre, del procediment administratiu comú, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar, igualment, de l'endemà de la seva publicació al DOGC, de conformitat amb els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa; o qualsevol altre recurs que es consideri procedent.
Barcelona, 10 de juliol de 2018
Aquestes bases tenen per objecte regular la concessió de subvencions a entitats sense ànim de lucre per a la realització de projectes orientats a la reinserció i rehabilitació de persones internades en els centres penitenciaris de Catalunya i alliberades condicionals.
Els projectes susceptibles de subvenció es desenvoluparan en l'àmbit territorial de Catalunya, en els centres penitenciaris que es detallen a l'annex 2.
En aquest annex també es detalla la població interna actual de cada centre.
A aquests efectes, els projectes esmentats s'agrupen en els àmbits subvencionables següents:
a) Àmbit de la salut mental, la discapacitat i l'atenció a la gent gran.
Es tracta de projectes que duen a terme entitats socials, que ajudin a complementar altres accions que es duen a terme, en aquest àmbit, en l'entorn social i a afavorir els processos d'integració social de persones internes en centres penitenciaris i/o alliberades condicionals amb problemes de salut mental, discapacitat o altres relacionats amb la tercera edat.
Es tracta de projectes de foment de la reinserció social als quals es poden acollir les persones internes als centres penitenciaris i les alliberades condicionals que siguin malalts terminals o que pateixen una malaltia molt greu inguarible.
També queden incloses en aquest àmbit les actuacions dirigides a la prevenció i l'abordatge de les malalties infectotransmissibles, així com aquelles relacionades amb la cura de la salut i del benestar personal.
Es tracta de projectes de promoció de la resolució alternativa de conflictes i de la convivència adreçats a les persones internes en centres penitenciaris i a les alliberades condicionals.
d) Àmbit de l'educació pel lleure.
Es tracta de projectes relacionats amb les arts visuals, plàstiques, escèniques i audiovisuals, amb l'educació pel lleure i amb l'organització de concursos, exposicions, mostres i fires, per promoure les creacions de les persones internes als centres penitenciaris.
e) Àmbit del voluntariat social.
Es tracta de projectes que donin suport a la gestió i formació del voluntariat penitenciari, tasques de difusió i sensibilització social de la importància dels processos de reinserció social, adreçats a les persones internes als centres penitenciaris i a les alliberades condicionals, així com als seus fills i famílies.
Es tracta de projectes de prevenció de les conductes addictives, que duguin a terme entitats a la comunitat i que tinguin un efecte positiu per a les persones internes als centres penitenciaris i a les alliberades condicionals, en el seu procés de reinserció social.
g) Àmbit de la violència sexual.
Es tracta de projectes adreçats a la finalitat de la reinserció social, el suport i el seguiment a la comunitat, en els quals participin persones internes als centres penitenciaris i alliberades condicionals que han comès delictes violents, en aquest àmbit.
Es tracta de projectes de prevenció adreçats a informar i sensibilitzar, mitjançant espais d'acció socioeducativa que puguin tenir un efecte positiu en el procés de reinserció social, persones internes de centres penitenciaris i alliberades condicionals que han tingut conductes de risc, vinculades a la violència viària, incloses les conductes relacionades amb l'abús de l'alcohol, amb la finalitat de reinserció social i comunitària.
i) Àmbit de l'acompanyament socioeducatiu.
Es tracta de projectes que fomenten la integració social de les persones internes als centres penitenciaris i alliberades condicionals amb mancances de suport social, mitjançant accions de suport i/o acollida durant el procés de transició de la presó a la comunitat.
Es tracta de projectes de desenvolupament de la interculturalitat i dels valors de la convivència, adreçats a les persones internes als centres penitenciaris.
k) Àmbit del col·lectiu de dones.
Es tracta de projectes en el marc del Pla d'acció i desenvolupament de polítiques de dones, tant des de la perspectiva de gènere com de l'acompanyament en els processos d'inserció laboral, així com aquelles accions relacionades amb la diversitat afectivosexual que tendeixen a potenciar el respecte i la no-discriminació per raó d'orientació sexual, identitat sexual o de gènere, a les quals es poden acollir les persones internes als centres penitenciaris i les alliberades condicionals.
l) Àmbit del col·lectiu de persones joves internes.
Es tracta de projectes de foment de l'ús de les noves metodologies, adreçats a les persones joves internes als centres penitenciaris i a les alliberades condicionals.
Els projectes proposats es classificaran en funció de la puntuació obtinguda en aplicació dels criteris de valoració que conté la base 11 (amb un màxim global de 100 punts).
Les subvencions s'atorgaran successivament als diferents projectes seguint l'ordre de més a menys puntuació fins que s'exhaureixi la disponibilitat pressupostària.
–2 Entitats destinatàries de les subvencions
Poden formular sol·licitud de subvenció en el marc de la present convocatòria les fundacions, associacions, institucions, organitzacions no governamentals i entitats d'iniciativa social, totes elles sense ànim de lucre, que realitzin actuacions destinades a promoure la reinserció social de les persones en risc d'exclusió social.
–3 Requisits de les entitats destinatàries
Per obtenir la condició d'entitats destinatàries de les subvencions, les entitats sol·licitants han de complir els requisits i les condicions establerts per l'article 13 de la Llei 38/2003, de 17 de novembre, general de subvencions i, a més, aportar les declaracions responsables que es detallen tot seguit:
a) Presentar declaració sobre si s'han sol·licitat i/o obtingut altres subvencions o ajuts públics o privats per a la mateixa activitat que pugui concórrer amb el que estableixen les bases reguladores.
En cas afirmatiu, cal fer constar la relació detallada de les subvencions sol·licitades o obtingudes, l'entitat concedent i la quantitat sol·licitada i/o obtinguda.
b) En el cas que l'activitat objecte de la subvenció suposi la utilització de qualsevol element susceptible de generar drets d'autor, complir la normativa sobre propietat intel·lectual.
c) Estar legalment constituïdes i inscrites al registre o registres corresponents.
d) En el cas que l'entitat compti amb 50 o més treballadors, ha de complir amb la quota legal de reserva de llocs de treball en la seva plantilla prevista per l'article 42.1 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes reglamentàriament.
e) En el cas d'entitats amb una plantilla de 25 o més persones, l'entitat ha d'indicar els mitjans per prevenir i detectar els casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, segons el que estableix l'article 29 de la Llei 5/2008, de 24 d'abril, del dret de les dones a erradicar la violència masclista.
f) Si l'entitat destinatària de la subvenció té centres i establiments oberts al públic, complir les obligacions que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística.
Si no tenen establiments oberts al públic, complir les obligacions que estableix l'article 36.4 de la llei esmentada.
g) En el cas de fundacions i associacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
h) En el cas de les fundacions, haver complert el deure de presentar els comptes anuals davant del Protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
i) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
j) Disposar dels mitjans humans i materials necessaris i tenir assignats els recursos econòmics que requereixi el compliment de les obligacions establertes per la normativa de prevenció de riscos laborals.
k) Tenir la capacitat tècnica i de gestió suficient per a l'execució dels projectes o programes respecte dels quals es sol·licita la subvenció.
l) En compliment de l'article 55.2 de la Llei 19/2014, de 29 de desembre, les entitats sol·licitants s'han d'adherir i adequar la seva activitat al codi ètic que figura com a annex d'aquestes bases.
m) Respectar el que estableix la Llei 17/2015, de 21 de juliol, d'igualtat efectiva de dones i homes.
n) Tenir contractada o contractar una pòlissa d'assegurança que cobreixi la responsabilitat civil de l'entitat i del personal al seu servei, durant tot el període temporal d'execució de les activitats objecte de subvenció.
o) Declaració responsable conforme es disposa de les certificacions legalment establertes, o d'haver-les sol·licitat, per tal d'acreditar que el personal de les entitats sol·licitants l'activitat de les quals suposi l'accés a l'exercici a les professions, oficis i activitats que impliquin contacte habitual amb menors, no ha estat condemnat per sentència ferma per cap delicte contra la llibertat i indemnitat sexual, que inclou l'agressió i l'abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans, i que, en cas que es canviï alguna de les persones adscrites a la realització de les activitats respecte de les quals es demana la subvenció, l'entitat es compromet a fer la comprovació oportuna pel que fa al cas i a obtenir el certificat corresponent.
–4 Compatibilitat amb altres subvencions, ajuts o ingressos
Aquestes subvencions són compatibles amb l'obtenció d'altres ajuts, subvencions o premis per a la mateixa activitat, procedents de qualsevol de les administracions o entitats públiques o privades, estatals o internacionals, sempre que l'import de les subvencions no superi, aïlladament o conjunta, el cost de l'activitat subvencionada.
En cas que l'import acumulat dels diferents ajuts o subvencions ultrapassin aquest cost, es tramitarà la corresponent revocació total o parcial de la subvenció concedida a l'empara d'aquestes bases, per tal d'ajustar el seu import en la mesura que escaigui.
Les actuacions objecte d'aquestes subvencions s'han de dur a terme durant l'any natural que estableixi la convocatòria corresponent.
6.1 L'import de la subvenció sol·licitada no podrà ser en cap cas superior al 95 % del cost de l'activitat o projecte corresponent.
Dins el límit màxim anterior, l'import concret de la subvenció a atorgar es determinarà en proporció directa a la valoració obtinguda del projecte, i en funció dels altres ajuts rebuts que es declarin en el moment de la presentació de la sol·licitud i dels ingressos o recursos que es prevegi percebre com a conseqüència de l'activitat a subvencionar.
Tot això sens perjudici de la posterior minoració que es pugui aplicar, quan escaigui, en cas de revisió, modificació o revocació total o parcial de la subvenció.
6.2 En cap cas, l'import de la subvenció concedida no pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar pel beneficiari.
6.3 En cas d'insuficiència de crèdit pressupostari per a atendre totes les sol·licituds admeses a tràmit, es donarà prioritat a les sol·licituds que obtinguin una millor valoració, per ordre descendent, fins a l'exhauriment del crèdit.
6.4 S'estableix un percentatge de desviació pressupostària del 10 %, entre el cost inicialment pressupostat i el cost final justificat de l'activitat subvencionada que no comportarà reducció de la quantia de la subvenció atorgada.
En cas de reformulació de les accions sol·licitades, aquest percentatge passarà a ser del 5 %.
Només podran aplicar-se aquests percentatges si es garanteix que s'han acomplert l'objecte i la finalitat de la subvenció.
6.5 L'import de la subvenció pot ser objecte de reajustament en els supòsits de revocació parcial establerts per la base 22.
Es consideren subvencionables les despeses que de manera inequívoca responguin a la naturalesa de l'activitat subvencionada, resultin estrictament necessàries i es realitzin en el termini i les condicions establertes per aquestes bases.
En cap cas el cost dels béns o serveis subvencionats no pot superar el seu valor de mercat, i només seran subvencionables les despeses efectivament generades durant el període d'execució establert per la convocatòria, i pagades amb anterioritat a la finalització del període de justificació de la subvenció.
Les entitats beneficiàries de les subvencions només podran subcontractar actuacions que siguin complementàries a l'objecte de la subvenció, en cap cas aquelles pròpies de l'objecte de la subvenció, amb el límit màxim del 50 % de l'import de l'activitat subvencionada.
Concretament, es consideren subvencionables les següents despeses:
Pel que fa als salaris o retribucions de les persones subjectes a una relació laboral directament associada al desenvolupament de les actuacions subvencionades, cal tenir en compte que:
Són subvencionables les pagues extraordinàries en la mesura que aquestes despeses estiguin associades amb el concepte o finalitat de la subvenció i en proporció al temps dedicat a l'actuació subvencionada.
En el cas de les despeses de coordinació, aquestes no poden superar el 10 % del cost del projecte.
Pel que fa als costos salarials per professional, no poden superar els imports màxims establerts a l'annex 3 d'aquestes bases.
Despeses de serveis de professionals independents i col·laboracions esporàdiques:
Són subvencionables les despeses d'arrendament de serveis de professionals que estiguin donats d'alta a l'IAE, com també les despeses de col·laboracions esporàdiques, sempre que tinguin relació amb l'objecte del projecte subvencionat.
Són imputables a la subvenció el reemborsament de les despeses derivades del desenvolupament de les activitats del personal voluntari, com ara dietes de desplaçament, pòlisses d'assegurança i malaltia i responsabilitat civil i altres costos similars.
No es pot imputar cap retribució, ja que, per definició, el treball voluntari no és remunerat.
Les entitats exemptes de l'impost han de justificar aquest aspecte a través d'una declaració responsable a la sol·licitud.
En aquest cas es podrà imputar l'IVA com a despesa sense aportar cap més documentació.
Si una entitat realitza activitats exemptes i activitats subjectes a l'impost es poden donar dos supòsits: prorrata general i prorrata especial.
Prorrata general: s'aplica un percentatge sobre el total de l'impost suportat deduïble per determinar la quantitat de l'impost suportat que es pot deduir.
El mètode de càlcul és el següent:
Percentatge de prorrata = [(Operacions amb dret a deducció) / (Total d'operacions realitzades)] x 100.
Cada any s'aplica com a percentatge provisional el percentatge definitiu de l'any anterior.
Al final de l'exercici es regularitza l'IVA suportat que resulti deduïble.
En cas que el beneficiari de subvencions estigui subjecte a la regla de prorrata general, el cost de l'IVA imputable a la subvenció es calcularà d'acord amb el percentatge provisional de prorrata de l'exercici.
L'entitat haurà de presentar el certificat de l'Agència Tributària i/o còpia de les declaracions anuals segons els models corresponents.
Prorrata especial: es divideixen les despeses realitzades en tres grups:
Despeses en adquisició de béns i serveis utilitzats exclusivament en activitats amb dret a deducció: IVA deduïble en la seva totalitat.
Despeses en adquisició de béns i serveis utilitzats exclusivament en activitats sense dret a deducció: IVA suportable no deduïble.
Despeses en adquisició de béns i serveis utilitzats indistintament en activitats amb dret i sense dret a deducció: IVA suportat deduïble segons la prorrata general.
L'entitat haurà de presentar el certificat de l'Agència Tributària i la relació de factures vinculades amb el projecte, així com còpia del llibre d'IVA on figurin comptabilitzades.
Despeses de subministraments de les instal·lacions on s'executi el projecte, si s'escau (llum, aigua, telèfon, combustibles i similars):
En relació amb les despeses de subministraments que s'imputin a la subvenció com a despeses directes, cal tenir en compte el següent:
En el cas que l'entitat beneficiària de la subvenció desenvolupi el projecte fora dels centres penitenciaris, només podran ser subvencionables les despeses de subministraments de les instal·lacions on s'executi l'actuació subvencionada, l'adreça de les quals caldrà que consti a la memòria del projecte presentada en la fase de sol·licitud.
Es consideraran despeses de subministraments de tipus directe aquelles que, per aquest concepte, estiguin lligades a l'execució del projecte de manera que en resultin inseparables.
A diferència de les despeses de subministraments de tipus indirecte, les directes no deriven d'actuacions complementàries a l'execució del projecte, sinó que ho fan de l'execució de les pròpies activitats subvencionades.
Les despeses han de correspondre al període subvencionable i, per tant, per a la seva imputació s'ha de tenir en compte el període facturat, amb independència de la data de la factura.
Despeses de dietes i desplaçaments:
Pel que fa als desplaçaments realitzats pels professionals de l'entitat, en l'exercici de les activitats del projecte subvencionat, s'estableix la preferència de l'ús del transport públic, sempre que sigui possible, enfront del privat, i en classe turista en tot cas.
Si es fa servir transport privat, s'estableixen les quanties màximes següents, en concepte d'indemnització per quilòmetre recorregut:
0,30 € per quilòmetre recorregut en automòbil (fins a 0,19 €/km estan exempts de tributació per IRPF, la diferència fins a 0,30 €/km haurà de tributar per IRPF segons la normativa corresponent)
0,15 € per quilòmetre recorregut en moto
Pel que fa a les despeses de dietes de manutenció i allotjament, realitzades en relació a les activitats del projecte, s'estableixen les quanties màximes següents:
38 € per manutenció de dinar i sopar en una mateixa jornada
En tot cas, només seran subvencionables aquelles despeses de dietes i desplaçaments que s'acrediti que estan directament vinculades a la realització de les activitats compreses en el projecte subvencionat.
Es consideraran despeses subvencionables les despeses financeres i la resta de despeses a què fa referència l'article 31.7 de la Llei general de subvencions, sempre que estiguin directament relacionades amb l'activitat subvencionada.
Despeses de la realització de l'informe d'auditor:
Aquestes despeses seran subvencionables sempre que s'opti per justificar la subvenció mitjançant el compte justificatiu amb aportació d'informe d'auditor.
Serà subvencionable un import màxim del 2 % del cost del projecte.
Són aquelles despeses estructurals de l'entitat destinatària de la subvenció, comunes als diferents serveis o activitats que aquesta realitza, com ara despeses de personal no vinculat directament al projecte, despeses de lloguer, material d'oficina, aigua, llum, calefacció, neteja, manteniment i d'altres de característiques similars.
En tot cas, han de ser despeses corrents, en cap cas d'inversió, derivades d'actuacions complementàries a la mateixa execució de l'activitat subvencionada.
En concepte de despeses indirectes, únicament serà subvencionable un import màxim del 20 % del cost del projecte correctament justificat.
Qualssevol altres despeses que no es trobin incloses a l'apartat anterior o que no guardin relació amb l'activitat subvencionada tindran la consideració de no subvencionables.
A títol d'exemple, no limitatiu, no seran subvencionables, ni pel que fa a l'import atorgat ni tampoc en relació al cost del projecte, les despeses següents:
Despeses de caràcter protocol·lari.
Despeses en concepte de "diners de butxaca" donats als interns per tal de cobrir les seves necessitats essencials i de caràcter molt bàsic.
Despeses d'assessoria jurídica o financera, d'auditoria i control (en aquest cas, únicament serien subvencionables quan tinguin per objecte justificar la subvenció mitjançant el compte justificatiu amb aportació d'informe d'auditor), despeses notarials i registrals i despeses pericials no relacionades directament amb l'activitat subvencionada (emissió de nòmines del personal de l'entitat, factures, presentació d'impostos, etc.).
Els costos dels treballadors que estiguin de baixa durant el període de realització de l'activitat.
En cas de fi de contracte, ni les despeses d'indemnitzacions ni les vacances retribuïdes.
Despeses de tributs susceptibles de recuperació o compensació.
Despeses d'assessorament immobiliari per llogar habitatges.
Despeses en sistemes i personal de seguretat.
Despeses de compra d'aplicacions i material informàtic.
Despeses de manteniment informàtic.
Només seran subvencionables les despeses en concepte de desplaçaments, segons el quilometratge recorregut, d'acord amb el que estableix l'apartat de dietes i desplaçaments de la base 7.1.
Només seran subvencionables les que corresponguin a trasllats fins a les estacions de ferrocarrils, autobusos, ports i aeroports o resultin imprescindibles per al desenvolupament de l'activitat, fet que caldrà que s'acrediti amb un certificat signat pel representant legal de l'entitat.
Només seran subvencionables les despeses de viatges en classe turista, sempre que resultin imprescindibles per a la realització de les activitats objecte del projecte subvencionat.
Despeses de manteniment o instal·lació d'extintors.
Despeses de reparació i manteniment de vehicles.
Despeses en concepte de publicacions, diaris i revistes.
Despeses en concepte de televisió de pagament.
8.1 Les sol·licituds i els altres tràmits associats al procediment de concessió de les subvencions, atenent el que estableix la Llei 39/2015, d'1 d'octubre, del procediment administratiu comú de les administracions públiques, s'han de realitzar per via telemàtica mitjançant el portal Tràmits del web de la Generalitat de Catalunya ( http://tramits.gencat.cat ).
Les sol·licituds realitzades per mitjans telemàtics es consideraran presentades davant l'Administració quan s'enregistrin en el Registre telemàtic corporatiu de la Generalitat de Catalunya (S ).
El Registre electrònic corporatiu de la Generalitat (S ) emet de manera automàtica el corresponent rebut de presentació, consistent en una còpia autenticada de la sol·licitud, incloent-hi la data i hora de presentació i el número de registre d'entrada.
Una mateixa entitat pot sol·licitar i obtenir més d'una subvenció per dur a terme projectes diferents.
Cada sol·licitud requereix un formulari de sol·licitud diferent.
L'import sol·licitat no pot ser superior al 95 % del cost de l'activitat.
8.2 Forma de presentació de les sol·licituds
La presentació de sol·licituds s'ha de fer obligatòriament de manera telemàtica, no estant habilitada la via presencial.
Cal presentar el formulari de sol·licitud, el qual està disponible al tràmit Subvencions a entitats sense ànim de lucre orientades a la reinserció i la rehabilitació d'interns en centres penitenciaris i alliberats condicionals de l'apartat Tràmits del web de la Generalitat de Catalunya ( http://tramits.gencat.cat ).
Per presentar la sol·licitud per mitjans telemàtics, la persona que dugui a terme la presentació ha d'estar legalment habilitada per l'entitat per fer-ho.
La identificació i la signatura de la persona sol·licitant es farà mitjançant la utilització dels sistemes d'identificació i de signatura electrònica admesos per la seu electrònica de la Generalitat per a tràmits de nivell mitjà, d'acord amb els criteris establerts per l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Una vegada emplenada la sol·licitud, la persona que disposi dels sistemes d'autenticació electrònica admesos podrà completar el procés de presentació de la sol·licitud adjuntant per via electrònica la documentació exigida.
Per fer la resta de transaccions associades al procediment de concessió dels ajuts per mitjans telemàtics, les persones legalment habilitades per l'entitat s'han d'autenticar a través del sistema de signatura electrònica que determini la mateixa seu electrònica.
En cas que l'entitat sol·licitant no disposi de mecanismes d'autenticació electrònica per a la realització de qualsevol tràmit que requereixi fer-se per mitjans electrònics, pot ser identificada i autenticada pel personal al servei de l'Administració de la Generalitat de Catalunya i del sector públic, que ha de realitzar el tràmit en nom seu fent servir el sistema de signatura electrònica que els acredita com a funcionaris habilitats.
Amb aquesta finalitat, el ciutadà s'ha d'acreditar i ha de prestar el seu consentiment exprés per ser autenticada pel personal habilitat.
A la seu electrònica es detallen les oficines d'atenció al públic que ofereixen aquest servei ( https://seu.gencat.cat/ca/certificats-sistemes-signatura-electronica-seu.html ).
La presentació de sol·licituds a través dels mitjans telemàtics es pot dur a terme tots els dies de l'any durant les vint-i-quatre hores del dia, en els termes d'aquesta convocatòria.
I als efectes de còmput de terminis, la recepció pel Registre telemàtic corporatiu de la Generalitat de Catalunya (S ) en un dia inhàbil s'entén efectuada el primer dia hàbil següent.
En el supòsit d'interrupció per circumstàncies accidentals del funcionament de la seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, se li indiquin els registres presencials on es pot presentar la documentació alternativament i se l'informi dels efectes d'aquesta interrupció del funcionament en el còmput dels terminis.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils següents per mitjans telemàtics o, si no és possible en persistir la interrupció del funcionament dels sistemes electrònics, de forma presencial.
–9 Forma d'acreditació dels requisits i altra documentació que han d'aportar les entitats
9.1 A la sol·licitud, cal adjuntar-hi la documentació següent:
a) Memòria explicativa de l'entitat, en la que s'exposen les característiques i la capacitat tècnica i de gestió de l'entitat sol·licitant.
b) Memòria sobre el projecte per al qual se sol·licita la subvenció, en la qual s'inclouen les activitats i/o els projectes per als quals se sol·licita la subvenció, incloent-hi les dates d'inici i finalització previstes i el lloc de realització del projecte.
c) Pressupost complet i detallat del projecte en el qual figurin totes les despeses i els ingressos previstos, la quantia de l'ajut que se sol·licita i el detall de les fonts de finançament.
d) Declaracions responsables acreditatives dels requisits indicats a la base 3, així com autorització expressa per consultar dades tributàries i penals, si escau, les quals s'incorporen al formulari de la sol·licitud.
Aquesta documentació s'ha de presentar d'acord amb els models normalitzats disponibles al tràmit Subvencions a entitats sense ànim de lucre orientades a la reinserció i la rehabilitació d'interns en centres penitenciaris i alliberats condicionals del portal Tràmits gencat ( http://tramits.gencat.cat ), degudament emplenada i signada.
Les entitats sol·licitants poden aportar annexos a la memòria explicativa de l'entitat i a la memòria sobre el projecte.
9.2 Efectes de la presentació de la sol·licitud i possibles esmenes o requeriments
La signatura i la presentació de la sol·licitud impliquen, d'acord amb la disposició addicional primera de la Llei 21/2005, de 29 de desembre, l'autorització a l'Administració de la Generalitat per comprovar d'ofici si el beneficiari o la beneficiària està al corrent de les obligacions tributàries i amb la Seguretat Social, així com la resta de dades necessàries, a efectes únicament de la present convocatòria, d'acord amb allò previst en aquestes bases, llevat que aquesta autorització es denegui expressament a l'imprès de sol·licitud.
Si la sol·licitud presenta defectes o inexactituds o omet algun dels documents que assenyalen aquestes bases, l'òrgan competent requerirà l'entitat interessada perquè en el termini de deu dies faci les esmenes oportunes en els termes que preveu l'article 68 de la Llei 39/2015, d'1 d'octubre, del procediment administratiu comú de les administracions públiques, amb la indicació que, passat aquest termini sense esmena, se la tindrà per desistida de la sol·licitud.
Sens perjudici del que s'ha exposat, la inexactitud, falsedat o omissió de caràcter essencial de qualsevol dada o document que acompanyi la sol·licitud deixen sense efecte aquest tràmit des del moment en què es coneguin i prèvia audiència a la persona interessada i, en conseqüència, comporten la inadmissió de la sol·licitud, sens perjudici que puguin ser causa de revocació de la subvenció si es coneixen amb posterioritat a la concessió.
La comunicació amb les entitats sol·licitants, així com les corresponents notificacions, s'efectuarà electrònicament, i aquesta via es considerarà vàlida a tots els efectes.
Quan l'òrgan competent per a la tramitació de la subvenció no pugui fer les comprovacions adients pels tràmits administratius establerts, podrà requerir, sempre abans de la proposta de resolució de la concessió definitiva, i en un termini no superior a deu dies, la presentació de la documentació que acrediti la realitat de les dades contingudes en les declaracions responsables adjuntes a la sol·licitud de subvenció.
–10 Termini de presentació de sol·licituds
El termini de presentació de les sol·licituds és de 30 dies naturals comptats des de l'endemà de la publicació de la convocatòria al Diari Oficial de la Generalitat de Catalunya.
–11 Criteris de valoració de les sol·licituds
11.1 Interès del projecte presentat i grau d'especialització (fins a 70 punts)
El projecte presenta una especial atenció a aquells col·lectius de persones amb major risc d'exclusió social i, en concret, al de dones, joves i població reclusa estrangera, que es consideren d'interès per a la Direcció General de Serveis Penitenciaris, i dona cobertura a les necessitats d'aquestes persones ingressades en centres penitenciaris o alliberades condicionals, fins a 15 punts.
El perfil d'usuari al qual va adreçat el projecte té en compte col·lectius específics o d'alta vulnerabilitat amb especial atenció a persones amb un llarg historial vinculat amb el consum de tòxics o la salut mental o de reducció de danys, fins a 15 punts.
Pot documentar-se a través de dades bibliogràfiques, referències científiques, recerques i/o avaluacions empíriques, el grau d'efectivitat de projectes del mateix tipus quant als resultats de la intervenció, fins a 5 punts.
Nivell d'intensitat en la intervenció: nombre i especificitat de les actuacions d'intervenció del projecte, fins a 10 punts.
Abast territorial al qual dona cobertura el projecte presentat, fins a 5 punts.
Centres penitenciaris als quals s'adreça el projecte, fins a 10 punts.
Nombre de població penitenciària que es pot atendre mitjançant el projecte, fins a 10 punts.
11.2 Contingut tècnic del projecte (fins a 10 punts)
Adequació del projecte als objectius proposats, fins a 2 punts.
Calendari de realització, fins a 2 punts.
Descripció de les activitats concretes que es pretenen desenvolupar, fins a 2 punts.
Indicadors d'avaluació, fins a 2 punts.
Control de les activitats efectuades d'acord amb els mitjans tècnics i materials de què disposa l'entitat, fins a 2 punts.
11.3 Capacitat de realització del projecte presentat (fins a 10 punts)
Estructura organitzativa de l'entitat: nombre de professionals de l'entitat i lloc de treball que ocupen, fins a 2 punts.
Certificacions de qualitat obtingudes de la intervenció, fins a 2 punts.
Coneixement acreditat del col·lectiu i de la intervenció objecte de subvenció en altres programes o serveis relacionats (premis, publicacions, estudis), fins a 2 punts.
Nombre i tipus de formació continuada i supervisió professional de l'equip prestador del projecte, fins a 2 punts.
Qualificació dels professionals prestadors del projecte, fins a 2 punts.
11.4 Pressupost del projecte (fins a 10 punts).
Pressupost total ajustat al cost real de la intervenció, fins a 2 punts.
Cost mitjà d'una plaça o d'una intervenció, fins a 2 punts.
Nombre de casos i/o intervencions que s'atenen segons pressupost, fins a 2 punts.
Ràtios per tipus de professionals prestadors del projecte, fins a 2 punts.
Despeses directes del servei: manutenció, lloc de realització i professionals, fins a 2 punts.
Tots els criteris i subcriteris són d'aplicació a tots els àmbits d'actuació descrits al punt 1 d'aquestes bases.
Les entitats hauran d'obtenir un mínim de 60 punts per tal de poder optar a qualsevol de les subvencions.
Les que obtinguin una puntuació inferior als 60 punts seran denegades.
En tot cas, s'haurà de deixar constància en l'expedient dels aspectes concrets que s'han valorat en aplicació de cada criteri i de la relació entre la puntuació i l'import de la subvenció.
12.1 El procediment de concessió de les subvencions és el de concurrència competitiva.
12.2 L'òrgan instructor del procediment és la Direcció General de Serveis Penitenciaris.
12.3 Per tal d'analitzar i avaluar les sol·licituds presentades s'ha de constituir una Comissió de Valoració amb la composició que estableixi la convocatòria corresponent.
12.4 La Comissió de Valoració ha d'examinar i avaluar les sol·licituds presentades, d'acord amb els criteris de valoració que preveuen aquestes bases, i ha d'elaborar un informe de valoració de les diferents sol·licituds, que ha de lliurar a l'òrgan instructor.
La Comissió de Valoració pot demanar la informació i dades complementàries que cregui convenient per fonamentar el seu informe.
12.5 L'òrgan instructor, un cop vist l'informe de valoració, formula proposta de resolució provisional de concessió de les subvencions, la qual s'ha de fonamentar, ordinàriament, en l'informe de la Comissió de Valoració o, en cas contrari, motivar-ne la discrepància.
La proposta de resolució provisional ha de contenir la llista de sol·licitants proposats com a beneficiaris de les subvencions i, si n'hi ha, una llista de reserva, degudament ordenada en funció de la puntuació obtinguda sempre que hagin assolit, en tot cas, la puntuació mínima exigida a les bases.
En el cas que alguna de les entitats proposades com a beneficiàries d'una subvenció no l'accepti o desisteixi de la sol·licitud, es pot proposar com a beneficiària a l'entitat o entitats de la llista de reserva per ordre de puntuació, prèvia l'aportació de la documentació que es detalla a l'apartat 8 d'aquesta base.
La proposta de resolució provisional també contindrà el requeriment d'aportació de la documentació que es detalla a l'esmentat apartat 8 d'aquesta base (12.8).
12.6 En tot cas, tant la proposta provisional com la posterior proposta definitiva de concessió de les subvencions resten supeditades a la possibilitat de reducció parcial o total de la subvenció proposada, abans que no es dicti la resolució definitiva de la concessió, com a conseqüència de les restriccions que derivin del compliment d'objectius d'estabilitat pressupostària i sostenibilitat financera.
12.7 La proposta o propostes de resolució provisionals de concessió es notificaran de manera individual a cada entitat beneficiària, i també es publicaran, amb caràcter complementari, al Tauler electrònic de l'Administració de la Generalitat, mitjançant una proposta de resolució provisional de concessió única ( https://seu.gencat.cat/ca/informacio-publica.html ).
12.8 Dins el termini de 10 dies hàbils a comptar de l'endemà de notificació de la proposta de resolució provisional, les entitats proposades com a beneficiàries han de presentar la documentació següent per via telemàtica:
a) Acceptació de la subvenció, renúncia o reformulació de la sol·licitud.
En qualsevol cas, es considera tàcitament acceptada la subvenció si l'entitat proposada com a beneficiària no manifesta la seva renúncia expressa mitjançant el model normalitzat disponible a l'apartat Tràmits del web de la Generalitat de Catalunya ( http://tramits.gencat.cat ).
b) Model normalitzat de sol·licitud de transferència bancària per a pagaments de la Tresoreria de la Generalitat de Catalunya a creditors particulars, signat i segellat tant per l'entitat bancària com per l'entitat beneficiària, que està disponible a http://economia.gencat.cat/web/sites/economia/.content/
Ha de ser una còpia simple en format electrònic.
e) Documentació acreditativa del representant legal de l'entitat, excepte quan la signatura electrònica acrediti també que la persona signant té poders suficients per actuar en nom i representació de l'entitat representada, és a dir, quan el certificat de signatura electrònica sigui de persona jurídica.
Si el certificat de signatura electrònica és de persona física, caldrà que es presenti la documentació acreditativa corresponent en format de còpia digitalitzada, en els termes de l'article 28.4 de la Llei 39/2015, d'1 d'octubre, del procediment administratiu comú de les administracions públiques.
f) Pòlissa d'assegurança, i el corresponent justificant de pagament, que cobreixi la responsabilitat civil de l'entitat i la del personal al seu servei durant tot el període temporal d'execució de les activitats objecte de subvenció.
g) Certificat d'antecedents penals per a aquell personal de les entitats beneficiàries que, per raó de les activitats per a les quals se sol·licita subvenció, hagin de mantenir contacte amb menors d'edat, d'acord amb l'apartat 5 de l'article 13 de la Llei orgànica 1/1996, de 15 de gener, de protecció jurídica del menor, de modificació parcial del Codi civil i de la Llei d'enjudiciament civil.
Pot ser un original emès amb mitjans electrònics o una còpia digitalitzada, en els termes de l'article 28.4 de la Llei 39/2015, d'1 d'octubre, del procediment administratiu comú de les administracions públiques.
h) Les persones jurídiques que hagin estat proposades com a beneficiàries d'una subvenció d'un import superior a 10.000 euros han de presentar una declaració responsable que contingui la informació relativa a les retribucions de llurs òrgans de direcció o administració, amb la finalitat prevista per l'epígraf j) de la base 19.
12.9 Excepcions a la presentació de documentació exigida
Les entitats sol·licitants no estan obligades a presentar la documentació exigida, si aquesta ja ha estat aportada prèviament, dins el termini de cinc anys anteriors a la data de publicació al DOGC de la present convocatòria, a qualsevol òrgan o dependència del Departament de Justícia i les dades que conté no han variat i continuen essent vigents.
En aquest cas la seva aportació es podrà substituir per una declaració de l'entitat, en la qual s'indiqui clarament a quin òrgan o dependència es va aportar la documentació esmentada, en quina data i en relació amb quin expedient, i que les dades i circumstàncies incloses en aquesta documentació no han variat i continuen vigents.
D'altra banda, d'acord amb el Decret 56/2009, de 7 d'abril, per a l'impuls i el desenvolupament dels mitjans electrònics a l'Administració de la Generalitat, les entitats tampoc restaran obligades a presentar aquells documents que els empleats públics poden obtenir per mitjans electrònics i que estan inclosos al Catàleg de dades i documents electrònics de la Generalitat de Catalunya (Catàleg de dades i documents electrònics).
Les dades registrals (d'inscripció, domiciliàries i d'òrgans de govern i, per tant, el CIF, els estatuts i l'acreditació de la representació) de les entitats jurídiques inscrites en el Registre de la Direcció General de Dret i d'Entitats Jurídiques formen actualment part del Catàleg de dades i documents electrònics.
Si l'òrgan instructor, per causes alienes a la seva actuació, no pot aconseguir els documents, ha de requerir a l'entitat beneficiària que els aporti en el termini de deu dies hàbils.
13.1 L'incompliment dels requisits no esmenables o del termini de presentació de sol·licituds establert per les presents bases reguladores, comportarà la inadmissió de la sol·licitud.
13.2 Comporta el desistiment de la sol·licitud la manca de presentació de qualsevol dels documents que preveu la base 9, o la manca d'esmena dels requisits esmenables dins el termini de deu dies hàbils i amb el requeriment previ.
També comporta el desistiment de la sol·licitud la manca de presentació de la documentació requerida en els termes de la base 12.8.
13.3 Prèviament a la concessió de les subvencions, l'òrgan instructor resoldrà sobre la inadmissió o el desistiment de les sol·licituds, i ha de notificar les resolucions d'inadmissió o desistiment a les persones interessades de manera individual i també, amb caràcter complementari, mitjançant la publicació d'una resolució d'inadmissió o desistiment única al Tauler electrònic de l'Administració de la Generalitat de Catalunya ( http://tauler.seu.cat ).
13.4 Sens perjudici del desistiment previst en la base 12.5, qualsevol persona sol·licitant pot desistir per escrit de la seva sol·licitud de subvenció, abans de la concessió definitiva, i l'òrgan instructor l'haurà d'acceptar.
–14 Reformulació i renúncia de la subvenció
L'entitat proposada com a beneficiària pot presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat.
La reformulació ha de respectar l'objecte, les condicions i la finalitat de la subvenció, així com els criteris de valoració, i en cap cas pot comportar una modificació substancial del projecte.
La subvenció s'atorgarà sobre el pressupost reformulat, de manera que l'import proposat es reduirà proporcionalment a la reformulació, i la justificació estarà referida a aquest pressupost.
En el supòsit d'haver presentat una reformulació del projecte i del pressupost, l'atorgament de la subvenció en els termes de la reformulació comporta la seva acceptació.
En cas que alguna de les entitats proposades com a beneficiàries presenti la seva renúncia, es pot proposar com a beneficiària l'entitat o entitats de la llista de reserva per ordre de puntuació, amb aportació prèvia de la documentació que es detalla a la base 12.8.
–15 Resolució de concessió, notificació i publicitat
15.1 Efectuats els tràmits precedents, i en funció del seu resultat, l'òrgan instructor ha de formular una proposta de resolució definitiva i elevar-la a l'òrgan resolutori, que dictarà resolució, la qual es notificarà a les persones interessades amb els mateixos mitjans i amb les mateixes condicions i efectes previstos a la base 13.3 per a la notificació de les resolucions d'inadmissió o desistiment.
15.2 En la publicació o notificació de la resolució del procediment ha de constar la via de recurs que correspongui.
15.3 Transcorregut el termini màxim de 6 mesos a comptar des de l'endemà de la data de la publicació de la convocatòria sense que s'hagi dictat i notificat la resolució del procediment, les entitats sol·licitants poden entendre desestimades les seves sol·licituds per silenci administratiu.
15.4 El Departament de Justícia donarà publicitat de les subvencions atorgades, per al coneixement general dels ciutadans, mitjançant l'exposició d'una relació d'aquestes al tauler electrònic que consta a la base 13.3 i, si les subvencions són d'un import igual o superior a tres mil (3.000) euros, també les ha de publicar al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció.
–16 Caràcter de les subvencions
Les subvencions que es concedeixin tindran caràcter ocasional, estaran subjectes a limitació pressupostària i no generaran cap dret de continuïtat en l'assignació de finançament a les entitats beneficiàries per a exercicis successius.
Ateses les característiques específiques de les entitats que poden concórrer en aquesta convocatòria, un cop s'hagi concedit una subvenció, es podran atorgar bestretes del 60 % del total.
La tramitació d'aquest pagament s'iniciarà en el moment de la concessió de la subvenció.
Per al pagament d'aquesta bestreta no s'exigeix la prestació de garantia, atenent la naturalesa jurídica i les activitats de les entitats beneficiàries, d'acord amb l'article 98.1 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
L'obligació de pagament restant de la subvenció es tramitarà un cop l'activitat subvencionada hagi estat degudament justificada i s'hagi complert la finalitat que en va motivar la concessió.
Un cop emesa la certificació prèvia dels serveis competents de la Direcció General de Serveis Penitenciaris sobre la correcta execució i justificació de l'activitat i la despesa realitzades, es formularan els corresponents reconeixement de l'obligació i proposta de pagament de la subvenció.
Prèviament al reconeixement de l'obligació de cadascun dels pagaments, l'òrgan instructor comprovarà, d'ofici, si la persona beneficiària està al corrent de les obligacions tributàries i amb la Seguretat Social.
18.1 Les entitats beneficiàries, per tal que es procedeixi al pagament de l'import restant respecte de la bestreta, han d'aportar la documentació justificativa de la realització de les activitats objecte de les subvencions fins al 20 de febrer de l'any següent a l'any establert per a la realització de les activitats subvencionades.
El format de presentació de la documentació justificativa variarà en funció de si correspon a l'import atorgat o a l'import del projecte.
L'import atorgat és l'import concedit a l'entitat que consta en la resolució de concessió.
L'import del projecte és l'import total de l'activitat per la qual es demana la subvenció.
En cap cas es pot sol·licitar una subvenció del 100 % d'aquest import; per tant, l'import atorgat mai no podrà ser el mateix que l'import del projecte.
La documentació justificativa corresponent a l'import atorgat ha de ser original i, per tant, s'ha de presentar presencialment en qualsevol registre públic de l'Administració, i no és possible presentar-la per mitjans telemàtics.
Pel que fa a la documentació justificativa corresponent a l'import del projecte, ha de presentar-se telemàticament –ja que no es tracta de documentació original– a través del portal de l'Oficina Virtual de Tràmits (OVT), i n'hi haurà prou amb còpia simple en format electrònic.
18.2 Les entitats beneficiàries poden optar per la modalitat de justificació de la subvenció mitjançant compte justificatiu amb aportació de justificants de despesa o bé mitjançant compte justificatiu amb aportació d'informe d'auditor.
18.3 En el cas que les activitats, a més de la subvenció atorgada en el marc d'aquesta convocatòria, hagin estat finançades amb fons propis o altres subvencions o recursos, se n'ha d'acreditar l'import i el percentatge aplicat al projecte, la procedència, l'aplicació d'aquests fons a les activitats subvencionades i, si es tracta d'una subvenció, cal indicar en quin estat de tràmit es troba aquesta (en fase de sol·licitud o atorgada), si és posterior a la sol·licitud corresponent a aquestes bases.
18.4 En cas que s'imputin despeses d'IVA no susceptibles de recuperació, caldrà acreditar-ho, mitjançant la corresponent declaració responsable.
18.5 Els documents justificatius que s'han de presentar en el cas que s'opti pel compte justificatiu amb aportació de justificants de despesa són els següents:
a) Una memòria justificativa del projecte subvencionat, amb indicació de les activitats realitzades i dels resultats obtinguts, en la qual s'ha de fer constar el nombre i la tipologia d'usuaris atesos, així com del personal assistencial o dels professionals que els atenen, la seva categoria professional i les seves retribucions, que ha de ser degudament validada pel corresponent representant legal de l'entitat.
Aquest document s'ha de presentar per via telemàtica, en format de document emès amb mitjans electrònics i d'acord amb el model normalitzat disponible al tràmit Subvencions a entitats sense ànim de lucre orientades a la reinserció i la rehabilitació d'interns en centres penitenciaris i alliberats condicionals de l'apartat Tràmits del web de la Generalitat de Catalunya ( http://tramits.gencat.cat ).
El contingut d'aquesta memòria ha de ser descriptiu de totes les actuacions dutes a terme en el marc del projecte subvencionat, i s'ha de correspondre amb el pressupost presentat en fase de sol·licitud.
b) Una memòria econòmica sobre el cost de les activitats realitzades, que ha d'incloure:
Una relació classificada de les despeses de l'activitat objecte de subvenció, amb identificació del creditor, número de factura o document de valor probatori equivalent en el tràfic mercantil, el seu import, la data d'emissió, la data de pagament i el tant per cent d'imputació de la despesa en relació amb l'activitat subvencionada i si s'imputa a l'import atorgat o al cost de l'activitat.
Aquest document s'ha de presentar per via telemàtica, en format de document emès amb mitjans electrònics i d'acord amb els corresponents models normalitzats disponibles de l'apartat Tràmits del web de la Generalitat de Catalunya ( http://tramits.gencat.cat ).
Cal indicar el número de document tant a la relació de despeses com en el mateix document.
Si el pressupost justificat és diferent del pressupost inicial, s'ha de presentar una liquidació on s'indiquin i es motivin les desviacions respecte del pressupost inicial.
Les factures de les despeses incloses en la relació anterior o els documents de valor probatori equivalent en el tràfic jurídic mercantil o amb eficàcia administrativa; i la documentació acreditativa del pagament, així com els justificants de les despeses de personal, nòmines i documents acreditatius dels ingressos a la Seguretat Social i de les retencions practicades.
Tots aquests documents s'hauran de presentar numerats correlativament, degudament identificats.
Aquestes factures han de ser originals en format paper per justificar l'import atorgat i seran còpies simples en format electrònic o en format paper per justificar la resta de l'import fins a arribar al total del projecte subvencionat.
En el cas del format paper s'ha de presentar la documentació presencialment en qualsevol registre públic de l'Administració, i en el cas del format electrònic s'ha de presentar la documentació mitjançant el portal de l'Oficina Virtual de Tràmits (OVT).
Una relació detallada, si escau, dels altres ingressos o subvencions que hagin finançat l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a d'altres subvencions, caldrà indicar la quantia exacta o el percentatge imputat a cadascuna, i identificar els òrgans concedents.
Carta de pagament de reintegrament en cas de romanents no aplicats, així com dels interessos que se'n derivin.
Aquest document s'ha de presentar per via telemàtica, en format de document emès amb mitjans electrònics.
Si hi ha despeses en concepte de dietes i desplaçaments s'han de subjectar als límits i condicions establerts per l'apartat corresponent de la base 7.1.
S'ha de presentar el justificant de pagament i un desglossament d'aquestes despeses.
El document de dietes i desplaçaments s'ha de presentar per via telemàtica, en format de document emès amb mitjans electrònics i d'acord amb el corresponent model normalitzat disponible a l'apartat Tràmits del web de la Generalitat de Catalunya ( http://tramits.gencat.cat ), que ha d'estar signat pel responsable legal de l'entitat i pel perceptor, i s'hi han d'especificar les quanties unitàries per quilòmetre i dieta, així com els motius dels desplaçaments, l'origen i la destinació.
Només se segellaran els documents justificatius originals en format paper, i al segell s'indicarà la convocatòria de què es tracti, l'import atorgat, la data i, si el document s'imputa a la subvenció en un percentatge inferior al 100 %, s'indicarà en quin, entre parèntesis.
18.6 En el cas que l'entitat beneficiària opti pel compte justificatiu amb aportació d'informe d'auditor, cal:
a) Que un auditor de comptes, inscrit com a exercent en el Registre oficial d'auditors de comptes (ROAC), dependent de l'Institut de Comptabilitat i Auditoria de Comptes (ICAC), porti a terme la revisió del compte justificatiu relatiu al projecte pel qual s'ha concedit la subvenció, amb subjecció a les normes d'actuació de la Intervenció General de la Generalitat de Catalunya.
b.1) Una memòria justificativa del projecte subvencionat, en els mateixos termes que la memòria establerta per l'anterior base 18.5. a ).
b.2) Una memòria econòmica abreujada que, com a mínim, ha de contenir un estat detallat de les despeses de les activitats subvencionades, degudament agrupades per conceptes i d'acord amb el pressupost acceptat.
b.3) Una liquidació on s'indiquin i es motivin les desviacions respecte del pressupost inicial.
c) Que els procediments de revisió que ha d'aplicar l'auditor siguin els establerts per l'article 6 de l'Ordre ECO/172/2015, de 3 de juny, sobre les formes de justificació de subvencions i estiguin detallats a l'informe auditor.
d) Que el contracte a subscriure entre l'auditor i el beneficiari de la subvenció tingui el contingut mínim que estableix l'article 7 de l'Ordre ECO/172/2015, de 3 de juny.
e) Que l'auditor compleixi amb les obligacions establertes per l'article 8 de l'Ordre ECO/172/2015, de 3 de juny.
En els casos que el beneficiari estigui obligat a auditar els seus comptes anuals, la revisió del compte justificatiu l'ha de portar a terme el mateix auditor.
Si el beneficiari no està obligat a auditar els seus comptes anuals, pot designar l'auditor de comptes que consideri convenient.
Aquesta mateixa obligació la té respecte de les actuacions de comprovació i control previstes en la normativa aplicable.
L'informe de l'auditor indicarà les comprovacions realitzades i posarà de manifest tots aquells fets que puguin suposar un incompliment per part del beneficiari, amb un nivell de detall que permeti a l'òrgan gestor formular conclusions.
L'informe ha de seguir el model normalitzat disponible a l'apartat Tràmits del web de la Generalitat de Catalunya ( http://tramits.gencat.cat ).
18.7 Les despeses es justificaran de la manera següent:
La justificació ha de constar, com a regla general i en funció de les característiques de l'activitat objecte de subvenció, dels contractes i de les nòmines imputades a l'activitat subvencionada.
Els documents justificatius de l'aplicació dels fons rebuts, inclosos els documents electrònics, s'han de conservar mentre puguin ser objecte de les actuacions de comprovació i control.
Igualment cal aportar un document signat pel representant legal de l'entitat beneficiària que detalli, per a tota la relació de persones de les quals s'han presentat nòmines, les activitats desenvolupades i la dedicació exacta al projecte subvencionat (mesos, dies, hores, segons correspongui), d'acord amb el model normalitzat disponible al portal Tràmits del web de la Generalitat de Catalunya ( http://tramits.gencat.cat ).
Per justificar el pagament efectiu de les nòmines cal aportar:
Transferència bancària que identifiqui el destinatari, l'import i la data.
Si els justificants de pagament són globals es presentarà el desglossament per treballador amb la identificació del nombre de remesa, data, nom del treballador i nòmina pagada i import.
Seguretat Social a càrrec de l'empresa.
L'entitat beneficiària ha d'aportar:
Documents TC1 i TC2 amb el segell de compensació o el pagament efectiu de l'entitat financera corresponent.
Si es fa servir el sistema de remissió electrònica de documents, el pagament es justificarà:
Si es fan servir d'altres vies de pagament, mitjançant el rebut de liquidació de cotitzacions i el justificant bancari de pagament.
En el cas que l'empresa tingui subscrit algun conveni amb la Seguretat Social per ajornar el pagament de les quotes, aquestes no es podran imputar a la justificació econòmica de la subvenció si no han estat pagades.
Model trimestral de declaració de retencions i ingrés a compte de l'IRPF del període de desenvolupament de l'activitat subvencionada (model 111).
Si en la data de justificació no es disposa del model de resum anual de retencions i ingressos a compte, s'ha de completar la informació dels models trimestrals mitjançant una relació on consti el nom i els cognoms, el NIF i l'import de les retencions de cadascun dels treballadors imputats a l'activitat subvencionada.
Aquesta relació ha d'estar segellada i signada pel representant legal de l'entitat beneficiària.
L'import net se segellarà a la nòmina, però la resta de l'import corresponent a la Seguretat Social, tant a càrrec del treballador com a càrrec de l'empresa, se segellarà al TC1.
Serveis de professionals independents i col·laboracions esporàdiques:
Per a la justificació de despeses d'arrendament de serveis cal presentar el contracte o un altre document que determini el servei a prestar i la remuneració segons les tarifes corporatives corresponents, la factura i el comprovant de pagament.
En tots els casos s'ha de practicar la retenció en concepte d'IRPF i, quan escaigui, aplicar l'IVA.
Es poden justificar despeses de pòlisses d'assegurança i malaltia i responsabilitat civil subscrites a favor del personal voluntari que participi en els programes subvencionats, en la part proporcional al temps dedicat a l'actuació subvencionada.
D'acord amb la base 7.1, les entitats exemptes de l'impost han de justificar aquest punt a través d'una declaració responsable en la sol·licitud de la subvenció.
Si una entitat fa activitats exemptes i activitats subjectes a l'impost es poden donar dos supòsits:
En cas de prorrata general, l'entitat ha de presentar la declaració responsable corresponent i/o la còpia de les declaracions anuals segons els models corresponents.
En cas de prorrata especial, l'entitat ha de presentar la declaració responsable corresponent i la relació de factures vinculades amb el projecte, així com còpia del llibre d'IVA on figurin comptabilitzades.
Els justificants dels viatges han d'identificar la persona que fa el desplaçament, l'origen i la destinació, la data del desplaçament i qualsevol altra dada que permeti relacionar el viatge amb l'objecte de la subvenció.
Per a la justificació d'aquestes despeses s'ha de tenir en compte el següent:
A més del justificant de pagament, cal adjuntar una autoliquidació degudament signada pel responsable legal de l'entitat i el perceptor on s'especifiquin les quanties unitàries per quilòmetre i dieta, així com els motius dels desplaçaments, l'origen i la destinació, mitjançant el model normalitzat disponible al portal Tràmits del web de la Generalitat de Catalunya ( http://tramits.gencat.cat ).
Els bitllets de tren o avió, així com qualsevol altre document acreditatiu de la despesa per aquest concepte, s'han d'aportar amb la justificació.
En tot cas, els viatges han de ser en classe turista.
Com a criteri general, no es consideren subvencionables les despeses de taxi, tret que corresponguin a trasllats fins a les estacions de ferrocarrils, autobusos, ports i aeroports o des d'aquestes estacions i resultin imprescindibles per al desenvolupament de l'activitat.
Des de l'entrada en vigor l'1 de gener de 2013 del nou Reglament pel qual es regulen les obligacions de facturació, aprovat pel Reial decret 1619/2012, de 30 de novembre, no s'accepten els tiquets com a documents comptables justificatius de la despesa.
S'han d'aportar els justificants de les despeses i el mètode de càlcul aplicat per a la seva imputació a la subvenció, de manera que l'explicació aportada reflecteixi totes les dades que permetin verificar com s'ha establert el percentatge o quantitat imputada.
Pel que fa a la justificació de les despeses de locals i instal·lacions, s'ha d'aportar el contracte de lloguer o document equivalent, els documents acreditatius del pagament i els justificants i ingressos a compte de l'IRPF (model 115 i model 180).
18.8 Altres aspectes generals de la justificació són els següents:
Les factures, ja siguin completes o simplificades, han de contenir tots els requisits establerts per l'article 6 i 7 del Reial decret 1619/2012, de 30 de novembre, pel qual s'aprova el Reglament que regula les obligacions de facturació.
La descripció de l'operació ha d'aportar informació suficient sobre el concepte i el període objecte de facturació per tal que es pugui verificar la relació de la despesa amb l'actuació subvencionada.
Si el concepte de la factura no és prou explicatiu, cal adjuntar els albarans de lliurament corresponents o altra documentació justificativa.
En tot cas s'ha de poder verificar el preu unitari de l'operació.
Els documents acreditatius del pagament han d'indicar, a més de tot allò que estableix el Reglament pel qual es regulen les obligacions de facturació:
a) La identificació del beneficiari i l'ordenant del pagament (l'ordenant ha de ser el beneficiari de la subvenció: NIF i denominació social).
b) Concepte en què s'ordena el pagament i remissió al número o números de factura a què correspon.
Si el document de pagament no fa referència a les factures, ha d'anar acompanyat de la documentació complementària que permeti verificar la correspondència entre despesa i pagament.
En el cas de pagament mitjançant xec nominatiu, pagaré, lletres de canvi o similars, l'entitat ha d'aportar còpia del document i còpia de l'extracte bancari que acredita el càrrec.
Si un treballador de l'entitat beneficiària o un dels seus membres associats ha realitzat el pagament d'alguna de les despeses, l'entitat l'hi ha de reemborsar abans de la finalització del termini de justificació.
S'admeten pagaments en efectiu que no superin els 1.000 euros per factura.
Aquests pagaments s'han de justificar mitjançant rebuts signats i segellats pel proveïdor, amb indicació de la factura a què correspon el pagament i la seva data.
El segell del proveïdor ha de contenir com a mínim el nom i el NIF.
Els serveis competents de la Direcció General de Serveis Penitenciaris han de comprovar la documentació justificativa presentada i emetran certificació relativa a la correcta justificació de l'activitat i la despesa realitzades.
Tot seguit retornarà segellats a l'entitat beneficiària els justificants originals, amb especificació de l'òrgan que concedeix la subvenció, de la subvenció atorgada i de l'import i/o del percentatge subvencionat.
A més del que estableix l'article 29 de la Llei 38/2003, de 17 de novembre, general de subvencions, en la subcontractació de les actuacions subvencionades cal tenir en compte que:
La mateixa entitat pot tenir la condició de beneficiària en un projecte i de subcontractada en altres projectes de la mateixa convocatòria.
El contingut de la prestació que se subcontracta ha d'estar perfectament identificat en relació amb el projecte o activitat.
El beneficiari ha de facilitar la informació sobre l'adequació dels preus al mercat en els casos que li sigui requerida.
Per a la justificació de les activitats subcontractades s'ha de presentar un document formalitzat per l'entitat subvencionada i la subcontractada en el qual cal identificar les activitats que es realitzaran, la seva durada i el seu cost.
–19 Obligacions de les entitats beneficiàries
Les entitats beneficiàries de la subvenció resten subjectes al compliment de les obligacions que es detallen a continuació:
a) Complir la finalitat de la subvenció realitzant l'activitat subvencionada, respectant les condicions que estableixen aquestes bases reguladores.
Qualsevol canvi en el projecte o calendari presentat s'ha de comunicar per escrit a l'òrgan instructor, abans que finalitzi el termini d'execució, el qual ha de valorar la proposta de modificació i la pot acceptar si no comporta canvis substancials ni representa un incompliment dels requisits i condicions que estableixen aquestes bases.
Els canvis no comunicats o que no hagin estat acceptats per escrit poden donar lloc a la revocació total o parcial de la subvenció.
d) Comunicar a l'òrgan instructor els ajuts, ingressos o recursos que financin l'activitat subvencionada, obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de subvenció.
Aquesta comunicació s'ha de fer abans de la justificació de l'aplicació dels fons rebuts.
e) Complir les obligacions que regulen els articles 90 bis i 92 bis del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
f) Quan l'import de la despesa subvencionable superi els llindars establerts per la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servei o el lliurament del bé, tret que per les seves característiques especials no hi hagi en el mercat un nombre suficient d'entitats que els realitzin, prestin o subministrin, o tret que la despesa s'hagi fet abans que es concedeixi la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmicament més avantatjosa.
g) Incloure el logotip del Departament de Justícia i l'expressió "amb el suport del Departament de Justícia de la Generalitat de Catalunya" i fer servir el logotip corporatiu del Programa d'identificació visual (PIV) ( http://www.gencat.cat/piv/descarregues/01_03_descarregues.html ) en els elements informatius i de difusió de l'activitat objecte de la subvenció, si es duen a terme amb posterioritat a la concessió de la subvenció, o les mesures de difusió que es determinin.
S'han de trametre a la Direcció General de Serveis Penitenciaris dos exemplars de la informació impresa relacionada amb els programes subvencionats.
h) Justificar la destinació de la subvenció, de conformitat amb el que estableixen aquestes bases.
i) Conservar, durant un període mínim de 5 anys, els justificants originals i la resta de documentació relacionada amb la subvenció atorgada.
j) En compliment de l'article 15.2 de la Llei 19/2014, del 29 de desembre, les persones jurídiques a les quals se'ls hagi concedit la subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions de llurs òrgans de direcció o administració.
k) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, han de complir les obligacions de transparència del títol II de la mateixa Llei que els siguin aplicables.
l) De conformitat amb el que estableix la Llei 17/2015, de 21 de juliol, d'igualtat efectiva de dones i homes, els beneficiaris de les subvencions han de presentar, amb la justificació prevista a la base 17, una declaració responsable en què manifestin el seu compliment del que preveu aquesta Llei.
m) Adequar la seva activitat als principis ètics i les regles de conducta que consten en l'annex 1 d'aquestes bases reguladores.
n) No fer cap discriminació personal en la realització de l'activitat subvencionada, sens perjudici de les prioritats determinades pels objectius, la dedicació, l'àmbit i les característiques de cada entitat o servei.
o) Les entitats beneficiàries han de respectar la intimitat de les persones que participin en el programa, han de mantenir la confidencialitat i garantir la seguretat i integritat de les dades que se'ls cedeixin relatives als usuaris que hi participen i de les que obtinguin durant l'execució del programa subvencionat en aquest exercici, d'acord amb el que disposen la Llei orgànica 15/1999, de 13 de desembre, de protecció de dades personals, i el Reial decret 994/1999, d'11 de juny, mitjançant el qual s'aprova el Reglament de les mesures de seguretat dels fitxers automatitzats que continguin dades de caràcter personal, així com la resta de normativa sobre protecció de dades aplicable en l'àmbit d'execució penal.
p) Les entitats beneficiàries resten obligades a mantenir en vigor durant tot el període temporal d'execució de les activitats objecte de subvenció la pòlissa d'assegurança que cobreix la seva responsabilitat civil i la del personal al seu servei, a la qual s'ha fet al·lusió a les bases 3.n i 12.8.f.
A aquest efecte, han d'aportar, amb la justificació regulada a la base 18, una declaració responsable en aquest sentit subscrita conjuntament pel representant de la companyia asseguradora corresponent i pel representant de l'entitat beneficiària.
20.1 Les entitats beneficiàries de les subvencions han de facilitar tota la informació que els requereixin el Departament de Justícia, la Intervenció General de la Generalitat, la Sindicatura de Comptes o altres òrgans competents de conformitat amb les normes legals vigents, d'acord amb el que estableix l'article 97 del text refós de la Llei de finances públiques de Catalunya.
20.2 Les entitats sol·licitants han d'aportar en qualsevol moment les dades i la documentació que se'ls demani a l'efecte d'acreditació, comprovació i valoració.
20.3 Quan l'òrgan administratiu competent per a la comprovació de l'aplicació de la subvenció apreciï l'existència de defectes esmenables en la justificació presentada pel beneficiari, ho ha de posar en el seu coneixement i li ha de concedir un termini de deu dies hàbils per corregir-los, d'acord amb el que estableix l'article 71.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions i el que disposa l'article 15.2 de l'Ordre ECO/172/2015, de 3 de juny, sobre les formes de justificació de les subvencions.
20.4 El Departament de Justícia pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials.
El Departament de Justícia té la facultat de revisar les subvencions concedides i modificar la resolució de concessió en cas d'alteració de les condicions que s'han tingut en compte per a la concessió de la subvenció o en cas d'obtenció concurrent d'altres subvencions.
L'òrgan concedent, amb tramitació prèvia del procediment legalment establert, revocarà totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos per l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en relació amb els articles 36, 37 i 40.1 a la Llei 38/2003, de 17 de novembre, general de subvencions.
Per tal de considerar acomplerts l'objecte i la finalitat de la subvenció, cal que l'entitat beneficiària realitzi i justifiqui com a mínim el 50 % del cost pressupostat del projecte.
Si les despeses acreditades, a criteri del Departament de Justícia, són iguals o superiors al 50 % i inferiors al 100 % del cost pressupostat, es procedirà a la revocació parcial de la subvenció per tal de reajustar l'import de la subvenció.
En el cas que, a criteri del Departament de Justícia, les despeses acreditades siguin inferiors al 50 % d'aquest cost, es procedirà a la revocació total de la subvenció.
En els casos en què sigui necessari acreditar la sol·licitud de tres ofertes, l'incompliment d'aquesta obligació implica que la despesa no és subvencionable i, per tant, constitueix també causa de revocació de l'import d'aquella despesa.
El procediment de revocació es realitzarà d'acord amb allò que estableix l'apartat 1 de l'article 100 del decret legislatiu esmentat.
La revocació total o parcial de la subvenció comportarà el reintegrament de les quantitats corresponents, incrementades amb l'interès legal aplicable, si escau.
El procediment de reintegrament es realitzarà d'acord amb allò que estableixen els apartats 2, 3 i 4 del mateix article 100 del decret legislatiu esmentat.
L'incompliment de les obligacions que preveuen les bases reguladores que sigui constitutiu de les conductes tipificades com a infraccions, d'acord amb el règim sancionador en matèria de subvencions previst per la Llei 38/2003, de 17 de novembre, general de subvencions, i pel text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, donarà lloc, a més del reintegrament de la subvenció, a la incoació del preceptiu procediment sancionador, d'acord amb la legislació esmentada.
L'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre.
L'Acord del Govern de 22 de juliol de 2014, pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic.
L'Ordre ECO/172/2015, de 3 de juny, sobre les formes de justificació de subvencions.
La Llei 26/2010, del 3 d'agost, de règim jurídic i de procediment de les administracions públiques de Catalunya.
La Llei 40/2015, d'1 d'octubre, de règim jurídic del sector públic.
Principis ètics i regles de conducta als quals les persones beneficiàries de subvencions o ajuts han d'adequar la seva activitat, i efectes d'un eventual incompliment d'aquests principis.
Amb caràcter general, les persones beneficiàries d'ajuts públics en l'exercici de la seva activitat, assumeixen les obligacions següents:
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes per les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits establerts per l'apartat quart de l'article 3 de la Llei de transparència.
En cas d'incompliment dels principis ètics i regles de conducta serà d'aplicació el règim sancionador previst per la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
Centres penitenciaris i població usuària
Els centres penitenciaris de Catalunya existents actualment i l'ocupació actual són els següents:
Llindars màxims de les retribucions salarials del personal relacionat amb el projecte